Dette er den eneste arten som legger eggene primært om dagen. Sesongen for egglegging for disse skilpaddene er fra april til august. Eggene legges for det meste (95 %) på en 16 mil lang strand i den meksikanske delstaten Tamaulipas og på Padre Island i den amerikanske delstaten Texas, og andre steder på Gulfkysten. De parer seg ute i havet. Gravide hunner kommer i grupper til strendene i og graver en grunn grop og legger der sine egg i en haug før de graver sand over eggene og går tilbake til sjøen. De foretrekker områder med sanddyner, eller sekundært sumper. Det estimerte antallet hekkende hunner i 1947 var 89 000, men gikk ned til anslagsvis 7 702 innen 1985. Hunnene legger egg én til fire ganger i løpet av en sesong, med 10–20 dager mellom hver gang. Eggene nede i sanda trenger 6-8 uker før de klekker. Rundt 100 egg legges av gangen. Ungenes kjønn bestemmes av temperaturen i området i løpet av tiden de lå i egget. Hvis temperaturen var under 29,5 °C, vil avkommet hovedsakelig være hannkjønn.